b'\n_START_ARTICLE_\nPaljakan luonnonpuisto\n_START_PARAGRAPH_\nPaljakan luonnonpuisto on luonnonsuojelualue Kainuussa. Se sijaitsee Hyrynsalmen ja Puolangan rajalla 384 m korkealla Paljakan vaaralla. Puisto perustettiin vuonna 1956, ja sen pinta-ala on 28 km\xc2\xb2. Viimeisin laajennus tehtiin vuonna 1992._NEWLINE_Alue on Kainuun vaaraer\xc3\xa4maata ja mets\xc3\xa4 on suurimmaksi osaksi korkeaa, hyvin vanhaa kuusimets\xc3\xa4\xc3\xa4. Jotkin kuuset saattavat olla jopa 40 m korkeita. Puistossa kasvaa muualla Kainuussa harvinaisia kasvilajeja, muun muassa suurikukkainen, harvinainen orkidealaji tikankontti.'